**Facebook játék szabályzat**

**"NYERJ 1 db páros belépőjegyet az Őszi Esküvő Kiállításra"**  **nyereményjáték**   
**Facebook promóciós játék**  
   
**1. Szervezés és lebonyolítás**  
A promóciós játék szervezője a Napsugár Club (székhely: 8640 Fonyód, Vitorlás u. 37.) amely a jelen szabályzatban foglaltaknak megfelelően jár el.

**2. Részvételi szabályzata**  
A Játékban részt vehet minden 16 éven felüli, internet-felhasználó természetes személy, aki Magyarországon tartózkodási – vagy lakóhellyel rendelkezik (a továbbiakban: Játékos).  
Amennyiben a nyertes cselekvőképességében korlátozott, úgy a nyereménnyel kapcsolatos érdemi ügyintézésre, valamint a nyeremény átvételére csak törvényes képviselőjével együtt jogosult. Amennyiben a nyertes cselekvőképtelen, úgy nevében kizárólag törvényes képviselője járhat el. Nyereményben nem részesülhetnek a Szervező dolgozói és közreműködői.​  
A Játékos a promóciós játékban való részvétellel elismeri, hogy teljes körűen megismerte a Játékszabályzatot, és azt feltétel nélkül elfogadja. Amennyiben a Játékos jelen részvételi szabályzatot vagy annak bármely rendelkezését nem fogadja el, valamint azzal kapcsolatban kifogást emel, a Játékban nem jogosult részt venni, illetve a Játékból automatikusan kizárásra kerül. A Játék lebonyolítása, illetve az abban való részvétel a jelen Játékszabályzat szerint történik. Amennyiben a Játékszabályzat valamely kérdést nem szabályoz, úgy a hatályos jogszabályok vonatkozó rendelkezéseit kell alkalmazni.  
   
**3. A promóciós játék ideje**  
​  
**A promóciós játék időtartama:**

* 2024. október 29. 19.00 – 2024. november 4. 12.00

**Sorsolás időpontja:**

* 2024. november 4. 12.00 óra után

**Eredményhirdetés:**

* A sorsolást követő legkésőbb 24 órán belül

**4. A "NYERJ 1 db páros belépőjegyet az Őszi Esküvő Kiállításra" játék nyereményei:**  
   
2 db páros belépő a budapesti Esküvő Kiállításra (november 9-10.)

Egyszeri belépésre jogosít, át nem ruházható.

Belépés menete: a nyertesek nevét leadjuk a Hungexpo I. kapujánál a beléptetők számára. (főbejárat)

Érkezéskor a név bemondása és igazolása alapján ingyenesen tudnak belépni a kiállítás területére.

Nyeremények száma: összesen 2db páros belépő (2+2fő részére)  
   
**5. A játék menete:**  
Ahhoz, hogy egy Játékos részt vegyen a promóciós játékban és jogosult legyen a nyereményre a Napsugár Club Facebook oldalán közzétett bejegyzésben leírtaknak megfelelően kell, hogy eljárjon. A Játékosoknak a nyereményjáték poszt alatt kell válaszolnia feltett kérdésre:

**Szerinted mi a legjobb egy vízparti esküvőben?**

**7. Nyertesek jogai, kötelezettségei**  
A promóciós játék során a Játékosok között a 4. pontban részletezett nyeremények kerülnek kisorsolásra. Egy játékos csak egyszer nyerhet. A nyeremények készpénzre nem válthatók és át nem ruházhatók. A nyereményekhez esetlegesen tartozó SZJA és más járulékfizetési kötelezettséget a Szervező viseli. A nyertesek kiválasztását kézi sorsolással, 1 fő bevonásával végezzük. A nyertes nevét a Szervező Facebook oldalán teszi közzé legkésőbb a sorsolásra megjelölt időpontot követő 24 órán belül.  
A nyertesek nem jogosultak nyeremények átvételére, ha:

* ha a játékra jelentkezésekor nem töltötte be a 16. életévét;
* ha az értesítő üzenetre 3 munkanapon belül nem válaszol;
* ha bármely okból nem lehet felvenni a nyertessel a kapcsolatot;
* egyértelműen bizonyítható, hogy több és/vagy hamis regisztrációval vett részt a Játékban, mellyel jogosulatlan előnyre tett szert;
* egyértelműen bizonyítható, hogy a Játék menetét/eredményét bármilyen módon szándékosan befolyásolni próbálja;
* jelen részvételi szabályzat bármely pontját megsérti

**8. Nyertesek értesítése**  
   
A nyertesekkel Facebook üzenet formájában vesszük fel a kapcsolatot és egyeztetjük velük a nyeremények átvételének részleteit. Amennyiben a nyertesekkel nem sikerül felvenni a kapcsolatot az erre megadott 3 munkanapon belül, a nyertesek nem jogosultak a nyereményre. A nyertesek személyének azonosításához és ellenőrzéséhez a Szervező kötelezheti a nyerteseket személyazonosságának igazolására. Amennyiben a nyertesek nem az értesítő üzenetben foglaltaknak megfelelően járnak el, vagy a kért adatok közül egyet vagy többet nem hajlandó a Szervező rendelkezésére bocsátani írásban, jogosulatlanná válhat nyereményére.  
​  
**9. Nyeremények kézbesítése**  
   
A nyeremény beváltásának részleteit a 4. pont részletezi. A nyertes köteles együttműködni a nyeremény átvétele érdekében. Amennyiben ennek nem tesz eleget, és a nyeremény utalvány felhasználása meghiúsul, a nyeremény a továbbiakban nem vehető át és a Szervezőt semmilyen felelősség nem terheli ezzel kapcsolatban.  
​  
**10. A Szervező felelőssége**  
   
A Szervező kizárja felelősségét a Játékosok téves, pontatlan vagy hiányos adatszolgáltatásából, a cselekvőképességében részlegesen korlátozott vagy cselekvőképtelen személy törvényes képviselő hozzájárulása nélküli, vagy kiskorú személy regisztrációjából, valamint a nyertes részére elektronikus úton elküldött értesítésnek neki fel nem róható elvesztéséből, egyéb okból történő sikertelen kézbesítéséből, illetve annak késedelméből eredő, a Játékos vagy bármely harmadik személy által elszenvedett károk tekintetében.  
​   
A nyeremények után a Játékosoknak adófizetési kötelezettsége nem merül fel.  
Jelen promóciós játék a szerencsejáték szervezéséről szóló 1991. évi XXXIV. törvény szerint nem bejelentés-köteles ajándéksorsolás és nem minősül szerencsejátéknak.  
​  
**11. Kizárás**  
A Játékból kizárásra kerülnek azok a Játékosok, akik a promóciós játék szellemével ellentétesen vesznek részt a promóciós játékban, azzal a céllal, hogy a nyerési esélyeiket megtévesztő magatartással megnöveljék, ezzel megfosztják a nyerési esélyektől a tisztességesen játszani kívánó többi résztvevőt. Felhívjuk a játékosok figyelmét, hogy a Szervező fenntartja magának a jogot, hogy ilyen cselekmény észlelése esetén kizárja a Játékost a Játékból.

**12. Adatkezelés**

A játék folyamán a Napsugár Club általános adatkezelési szabályai érvényesek.  
Ezt a promóciós játékot a Facebook semmilyen formában nem támogatja, azzal összefüggésbe nem hozható.

   
**13. Vegyes rendelkezések**  
​  
Figyelemmel arra, hogy a promóciós játék online környezetben zajlik, szervező kizárja felelősségét az esetleges technikai problémákért, függetlenül attól, hogy azok a promóciós játékban részt vevők vagy a szervező informatikai rendszerében, illetve szolgáltatásában, avagy a Facebook weboldalán merültek fel.  
A Szervező fenntartja a jogot jelen részvételi szabályzat módosítására, a játék időtartamának lerövidítésére vagy meghosszabbítására és egyéb változtatásokra.  
​